אז אני רופא ילדים לסרטן
וחוקר תאי-גזע באוניברסיטת סטנפורד
שם המיקוד הקליני שלי הוא השתלת מח-עצם.
עכשיו, בהשראת הרצאתה של ג'יל בולטי טיילר שנה שעברה,
לא הבאתי מוח אנושי,
אבל הבאתי ליטר של מח-עצם.
ומח-עצם הוא מה שאנו משתמשים בו
כדי להציל את חייהם של רבבות חולים,
שלרבים מהם יש מחלות ממאירות כמו לוקמיה ולימפומה
ומחלות אחרות.
אז, לפני כמה שנים, עשיתי השתלה בסטנפורד.
אני בחדר הניתוח. יש לנו את בוב כאן,
שהוא מתנדב לתרום.
אנו שולחים את מח-העצם שלו לצד השני של הארץ כדי להציל את חייו
של ילד שסובל מלוקמיה.
אז איך אנחנו אוספים מח-עצם באמת?
יש לנו את כל צוות הניתוח, הרדמה כללית, אחיות,
ורופא אחר מולי.
בוב על השולחן, ואנו לוקחים מעין מחט קטנה כזו,
אתם יודעים, לא גדולה מדי.
ומה שאנו עושים הוא
להחדיר אותה דרך הרקמות הרכות,
ולנקב איתה את העצמות הקשות,
לתוך הטוכעס - זה מונח טכני -
ולשאוב בערך 10 מ"ל של מח-עצם,
בכל פעם עם מזרק.
ולתת את זה לאחות. היא משפריצה את זה לצנצנת.
מחזירה לי את זה. ואנחנו עושים זאת שוב ושוב.
בערך 200 פעם בד"כ.
ובסוף הזרוע שלי כואבת, יש לי יבלות על היד.
שלא לדבר על בוב,
שחלקו האחורי נראה יותר כמו
כמו גבינה שוויצרית.
אז חשבתי, אתם יודעים, התהליך הזה לא השתנה כבר 40 שנה.
וצריכה להיות דרך טובה יותר לעשות את זה.
אז חשבתי על הגישה הכי פחות פולשנית.
ומכשיר חדש שנקרא כורה מח-העצם.
זהו זה.
וכאן רואים איך כורה מח-העצם עובד.
החולה השקוף הסטנדרטי שלנו.
במקום לחדור לעצם עשרות פעמים,
אנו חודרים פעם אחת לירך מקדימה או מאחורה.
ויש לנו קתטר גמיש ממונע
עם לולאה מיוחדת בקצה שנשארת בקצה הפריך של מח-העצם
ועוקבת אחר קווי המתאר של הירך בתנועתה.
אז זה מאפשר להזריק מאוד מהר,
או לשאוב מח-עצם עשיר מהר מאוד דרך חור אחד.
אנו יכולים לעבור מספר פעמים דרך אותו פתח.
לא דרושים רובוטים.
וכך, מהר מאוד, באמצעות ניקוב אחד והרדמה מקומית,
בוב יכול לעשות את האיסוף כחולה חיצוני.
אז עשיתי מספר אבות-טיפוס. קיבלתי מלגה קטנה בסטנפורד.
ושיחקתי עם זה קצת.
וחברי הצוות שלנו פיתחו את הטכנולוגיה הזו.
ולבסוף קיבלנו שתי חיות גדולות, ומחקר חזירים.
ומצאנו, למרבה הפתעתנו, שלא רק קיבלנו מח-עצם,
קיבלנו פי 10 פעילות של תאי-גזע
במח-העצם של הכורה, בהשוואה למכשיר הרגיל.
המכשיר אושר ע"י מנהל התרופות בשנה האחרונה.
כאן רואים חולה חי. ניתן לראות אותו עובר בפניות הגמישות.
יהיו שני מעברים כאן, באותו חולה, מאותו חור.
זה נעשה בהרדמה מקומית, באשפוז יום.
וקיבלנו, שוב, פי 6 יותר תאי גזע
מאשר הגישה הרגילה על אותו חולה.
אז למה שיהיה לנו איכפת? מח-עצם הוא מקור עשיר מאוד לתאי-גזע בוגרים.
כולכם יודעים על תאי גזע עובריים.
יש להם פוטנציאל אדיר, אבל הם עדיין לא נכנסו לניסויים קליניים.
תאי-גזע בוגרים נמצאים בכל הגוף,
כולל תאי-גזע יוצרי דם במח-העצם שלנו.
שהשתמשנו בהם בשביל תרפיית תאי-גזע
במשך 40 שנה.
בעשור האחרון חלה התפוצצות בשימוש
בתאי-גזע ממח-עצם כדי לטפל במחלות אחרות של החולה
כמו מחלות לב, מחלות כלי-דם,
אורתופדיות, הנדסת רקמות,
אפילו בנוירולגיה לטיפול בפרקינסון,
וסכרת.
בדיוק הוצאנו, אנו מנפיקים השנה,
את הדור השני של כורה מח-העצם.
התקווה היא שהוא יוציא יותר תאי גזע.
מה שמתורגם לתוצאות טובות יותר.
זה אולי אף יעודד יותר אנשים להירשם להיות
תורמים מצילים-חיים אפשריים למח-עצם.
אז אולי אף יאפשר לך לאגור
את תאי-הגזע שלך, כאשר אתה צעיר ובריא יותר,
לשימוש בעתיד, אם תזדקק לו.
ולבסוף - הנה תמונה
של השורדים מהשתלת מח-עצם,
שבאים כל שנה לפגישת מחזור בסטנפורד.
בתקווה הטכנולוגיה הזו תאפשר לנו
לקבל יותר שורדים כאלה בעתיד.
תודה.
(מחיאות כפיים)